PARIISI
Hei kaikille.
Jane ja Lara tulevat tuota pikaa.
Olen nauttinut runsaasti kofeiinia.
Hoidatko istumajärjestelyt? -Hoidan.
John Carlo voi nyt tulla paikalle. -Hän lähetti juuri viestin.
Minne hän menee istumaan? -Carine Roitfeldin viereen.
Tässä istuvat Joel, Christine, Juergen, Dovile ja Helena, joten…
Entä tämä paikka?
Hän olisi vastapäätä. -Selvä.
Tuossa istuu Carmen Kass.
KOLMAS JAKSO NÄYTÖSPÄIVÄ
Näytöspäivä on aina todella kaoottinen.
Olen huolissani hameesta.
Murehdin sitä koko viime yön. Totta puhuen murehdin koko asua.
Se puetaan mallille nimeltä Felice, joka on aivan uskomaton.
Hame on läpinäkyvä.
Meidän piti tehdä toinen, mutta aika ei riitä.
Valvoitko koko yön? -Todellakin.
SUUNNITTELUJOHTAJA
Olimme valmiita noin aamukolmelta.
ATELJEEJOHTAJA
Palasimme aamuyhdeksältä.
Varmistan, että kaikki tulee tehtyä.
Älä vähättele stressin määrää! -Mainitsin kyllä stressin.
Näytös on muutaman tunnin päästä. Valmista tulee vähitellen.
Vähän kerrallaan. -Tullaan.
Olen melkoinen kontrollifriikki. Minusta se on kuitenkin hyvä piirre.
Kaltaiselleni ei kuitenkaan sovi tilanne, jossa ei voi kontrolloida kaikkea.
Siitä tulee todella epämukava olo.
Elämässäni on ollut paljon asioita, joita en ole voinut hallita.
Ensin minua kiusattiin. Sitten minusta kirjoiteltiin lehdissä.
Nähdään myöhemmin.
Kaikkea ei voi mitenkään hallita.
Näytöspäivänä se on minulle kova paikka.
NELJÄ TUNTIA NÄYTÖKSEEN
Kaikki alkaa näyttää paremmalta. Kokonaisuus hahmottuu.
Käänsimme kynttilät ympäri, jos sattuukin satamaan.
Hanhikin on paikalla. -Näyttääpä upealta.
Näytöksestä tulee hieno.
Kuva heijastuu suoraan kattoon asti.
KUVAOHJAAJA
Hyvältä näyttää.
Olen säästä enemmän huolissani kuin omana hääpäivänäni.
VIESTINTÄJOHTAJA
Älä muuta sano. Hääpäivänäni satoi. Nyt se ei käy.
Tämä on tärkeämpää. Ei vilkuilla pilviä.
JOHDON ASSISTENTTI
En saa kurkkia säätietoja.
Paikka on melkoinen. Se kuvastaa työn vaatimaa kunnianhimoa.
Matka on ollut pitkä. Muistan, kun aloitit pikkunäytöksillä New Yorkissa.
Mitä ajattelet nyt? -Olen tehnyt tätä noin 17 vuotta.
Yritys on kokenut siinä ajassa paljon.
Kyseessä on itsenäinen brändi, joten saavutuksesta saa olla ylpeä.
Kylmässä säässä on hyviäkin puolia.
Malleilla on kimmoisa iho. Ja kovettuneet nännit.
Toivottavasti Harper otti mukaan takin.
Paineet ovat aivan valtavat.
Tämän pitää mennä nappiin.
Yritys on minulle kaikki kaikessa.
Se edustaa minua itseäni.
Matka on ollut hemmetinmoinen.
Olin vähällä menettää kaiken.
Se oli todella synkkää aikaa.
Itkin joka päivä ennen töitä, koska sammuttelin tulipaloja jatkuvasti.
Puhutaanpa nyt Beckhameista.
He ovat aina otsikoissa. -Kuin kuninkaalliset.
Minusta sanankäänteet ovat kiintoisia.
Tämän mukaan aviomies on pelastanut yrityksen rahoillaan. Selittäisitkö?
Olimme kymmeniä miljoonia tappiolla.
Kotona minua odotti aviomies, joka oli kuitenkin myös liikekumppanini.
Siksi puhuin hänelle yrityksen asioista.
Minun oli pakko, koska hän oli sijoittanut siihen.
Vihasin sitä yli kaiken.
Istuimme alas katsomaan, kuinka paljon olin yritykseen sijoittanut.
VICTORIAN AVIOMIES
Se osa keskustelua särki sydämeni, koska Victorialla on ylpeytensä.
Tavatessamme hän oli meistä rikkaampi.
Hän osti ensimmäisen kotimme eli Beckinghamin palatsin.
Nyt tilanne oli kuitenkin se, että hänen yrityksensä tarvitsi rahaa.
Se oli vaikeaa meille molemmille.
Minulla ei ollut enää rahaa moiseen.
Lopulta totesin, ettei niin voinut jatkua.
Korttitalo alkoi romahtaa täysin.
Olin vähällä menettää yritykseni.
Tarvitsin ulkopuolisia sijoittajia.
Tarvitsin jonkun, joka osaisi auttaa.
Victoria ei etsinyt liikekumppania, joka tarjoaisi ainoastaan rahaa.
Hän tarvitsi kumppanin, joka tuntee alan ja ymmärtää hänen unelmaansa.
Hän tarvitsi jonkun, joka hoitaa homman.
Tutkin yritystä ja juttelin ihmisille myös yrityksen ulkopuolella.
LIIKEKUMPPANI
Tajusin, miten vaikea tilanne oli. Se oli katastrofi.
KAHDEKSAN MILJOONAN FLOPPI
Vilkaisimme lehtijuttuja. Se oli kamalaa.
Hänen yritystään pidettiin aivan surkeana.
Sitten piti katsoa kirjanpitoa ja lukuja.
Pelkkiä tappioita. Ei lainkaan voittoa.
En ollut koskaan nähnyt yritystä, jota olisi yhtä vaikea pelastaa.
David Belhassenin tavatessani unelmoin tietenkin siitä,
että hän sijoittaisi yritykseeni.
Juna oli kuitenkin päässyt karkaamaan.
Se piti saada takaisin raiteille.
En tiennyt, oliko hän valmis haasteeseen.
Se oli todella stressaavaa aikaa, sillä olin äärimmäisen epätoivoinen.
Tarvitsin rahan lisäksi sitä, mitä hän voisi tarjota yritykselle.
En koskaan sijoita sellaiseen, mikä ei tunnu minusta oikealta.
Kirjanpidon nähtyäni totesin, että sijoitusta ei todellakaan heru.
Tunsin oloni täysin muserretuksi.
Matka siihen asti oli ollut pitkä.
Minun piti ilmoittaa tiimille, ettemme aikoneetkaan sijoittaa.
Menin ulos vaimoni kanssa lauantaina.
Hänellä oli yllään upea asu. Kysyin, kuka vaatteet oli suunnitellut.
"Victoria Beckham."
Kysyin, ostaako hän paljonkin Beckhamia. Se oli kuulemma hänen lempimerkkejään.
Se sai sisäisen liekkini roihahtamaan.
Maanantaina kerroin tiimille, että sijoitamme. Kävi miten kävi.
Allekirjoitimme paperit.
Hänellä oli tunteet pinnassa. Hän lupasi olla tuottamatta pettymystä.
En ole koskaan pelännyt kovaa työtä,
mutten aavistanut lainkaan, miten vaikeaa se tulisi olemaan.
KOLME TUNTIA NÄYTÖKSEEN
Näytät upealta. -Kiitos.
Olet kaunis. Oletko tyytyväinen?
Onpa sinulla nätti meikki ja hiukset. Olette molemmat upeita.
Kylmä. -Upeaa.
Victoria on näytösmoodissaan. Hän on tietenkin todella keskittynyt.
Missä hän on? -Vasemmalla.
Hän tarkastaa mallistoa ja asuja. Hän käy läpi malleja ja musiikkia.
Hän ei jännitä juuri koskaan.
Paitsi tänä vuonna.
Hän halusi meidät pois jaloistaan.
Minulla on huonoja uutisia. Felice kaatui pyörällä.
Selvä. -Jalka näyttää tältä.
Ei helvetti! -Hänellä on läpinäkyvä hame.
Hän on kunnossa. -Luojan kiitos.
Kuinka pitkä hame olikaan? Peittääkö se polven?
NÄYTÖSSTYLISTI
Pyysin näyttämään asun.
Voisimme vaihtaa asun kokonaan.
En tiedä, sopiiko se. Pitäisi löytää samankokoinen malli.
Ajatellaan asiaa. -Mittojenkin vuoksi.
Haluaisin kuitenkin pitää hameen.
Se ylettyy tähän asti, mutta ruhje näkyy aivan takuulla.
Harkitaan kaikkia vaihtoehtoja. -Hetkinen.
Katsotaan, miltä se näyttää Felicen yllä. -Se ei ole valmis.
Entä jos selitän tilanteen hänelle?
Eivätkö housut ole hyvä ajatus? -Mustat pinkin paidan kanssako?
Ne ovat kuitenkin korsettihousut. Ja hemmetin hyvän housut ovatkin.
Tuota… -Minäpä selitän.
Asuja ei kuulu vaihtaa viime hetkellä, koska niitä on pohdittu koko viikko.
Niitä on sovitettu malleille. Asua ei voi vaihtaa juuri ennen näytöstä.
Hameen sijaan laitetaan housut.
Jalat pitää peittää jotenkin, koska polvi on melko rajun näköinen.
Tämän takia juon. -Ihan kuin synnyttäisi kolmosia.
Kun yhden ongelman saa ratkaistua, ilmenee heti kaksi lisää.
Viiden minuutin kuluttua musiikki on riittävän valmiina.
Se riittää harjoitusten aloittamiseen.
Laulan itse, jos musiikkia ei ole.
Ihan oikeasti. -Kaikki järjestyy.
Minä ja Clément olemme kuin Sonny ja Cher.
Ihanaa.
Odotamme karkeaa versiota musiikista.
Ottakaa joku tämä. Saan posttraumaattisia oireita.
Kas niin.
Kaikki järjestyy. -Kyllä tämä tästä.
Hemmetti. Alkoi sataa. -Voi ei.
Selvä. Anteeksi.
Kuulin juuri, että alkoi sataa. -Niin. Juuri äsken.
Anteeksi.
Jestas.
En edes tiedä, mitä sanoisin.
Voi luoja.
Ei!
Kaikki menee varmasti hyvin.
Voi luoja. En kestä tätä!
En voi menettää malttiani. Se ei nyt auta.
Se ei auta ollenkaan.
Näytökseen on sijoitettu valtavasti.
Vaivannäköä, lahjakkuutta ja intohimoa.
Nyt sataa kunnolla.
En kestä tätä. Menen istumaan pimeään huoneeseen.
Onko tämä vitsi?
Tämä on yksi iso vitsi.
Siirrämmekö näytöstä?
Meidän on pakko. Vaihtoehtoa ei ole.
Emme voi aloittaa näytöstä kaatosateessa. -Emme niin.
Päätös on sinun, Victoria.
Hän tietää haasteen ytimen.
Hän tietää, että kaikki voi loppua tai osoittautua todella haastavaksi.
Yritys oli todella vaikeassa tilanteessa, kun ryhdyin Victorian liikekumppaniksi.
Minun piti selvittää,
oliko hän valmis hyväksymään sen, mitä oli pakko tehdä.
Häntä oli vain myötäilty vuosien ajan.
Katsoin toimiston kasvien hintoja.
Hän pitää kasveista kovasti. Niihin menikin vuodessa 70 000 puntaa.
Lisäksi piti maksaa palkkaa niitä kastelleelle henkilölle.
Se teki 15 000 puntaa vuodessa.
Ja se oli vasta alkua.
Päätinkin kertoa hänelle totuuden juuri sellaisena kuin se oli.
En tiennyt, miten hän reagoisi.
Sanoin, että kaiken täytyi muuttua.
Yrityksen rakenne piti uusia, ja se tulisi olemaan haastavaa.
Hän kuunteli asiani loppuun ja oli sitten hetken hiljaa.
Otin iskun vastaan päin kasvoja.
Tietenkin sitä oli vaikea niellä.
En ollut käynyt kauppakorkeaa.
Taustani oli viihdemaailmassa.
Olimme viihdealan yritys, jolla ei ollut kokemusta muodista.
En tajunnut sitä silloin, mutta tuhlasimme valtavia summia.
Käytin 15 eri vuorimateriaalia päällysvaatteiden sisäpuolella.
Minun ajateltiin tottuneen saamaan kaiken suhteen aina parasta.
Lennätimme muun muassa tuoleja toiselta puolelta maapalloa.
Nyt sen kuuleminen kauhistuttaa. Annoin sen kuitenkin tapahtua.
Osa ongelmaa oli se, että minulle ei osattu sanoa ei.
Miksi?
Ehkä se johtuu siitä, että minulla on tiettyä vaikutusvaltaa.
Sellaista, jota julkkiksilla on.
Kiitos, Victoria.
Ihmiset varmaankin ajattelivat, etten hyväksyisi kieltävää vastausta.
Nostan käteni ylös ja otan vastuun siitä,
mitä olen tehnyt väärin ja mitä olisin voinut tehdä toisin.
Olin veloissa.
Monen asian piti muuttua.
Tajusin olevani hukassa.
Yksi ongelmista oli se,
että hänen persoonansa oli katoamassa brändin mukana.
Se ei edustanut enää Victoria Beckhamia. Siitä oli tulossa jotain muuta.
Minun piti tuoda Victoria Beckham takaisin Victoria Beckhamin brändiin.
Eräänä päivänä sainkin idean. Soitin Juergen Tellerille.
Sanoin, että haluan luoda uudelleen Marc Jacobsin mainoskampanjan.
Yleensä en toista itseäni. Teen mieluummin jotain uutta.
VALOKUVAAJA
Tämä oli poikkeus, koska idea ja brändi olivat hänen.
Kustannuksellani naurettiin, kun kuvat otettiin kymmenen vuotta sitten.
Halusin ottaa kuvat takaisin haltuun.
Halusin sanoa kuvalla jotakin.
Hän otti ohjat käsiinsä. Se osui ja upposi nokkeluudellaan.
Hän pääsi taas luomisen pariin. Hän työsti visiotaan ja brändinsä ydintä.
Tyylikkyyttä ja glamouria.
Olin päättänyt tarttua haasteeseen ja johtaa itse omaa yritystäni.
Halusin tehdä enemmän.
Fantastista.
Mahtavaa. -Hei, Victoria.
Kiitos.
Päätin tehdä jotain itselleni tuttua.
Näin minä työskentelen kotoa käsin. Minulla on valoilla varustettu peili.
Halusin vain näyttää teille, miten itse meikkaan päivittäin.
Kas niin.
Julkaistessani meikkimalliston tiesin, mitä halusin saada aikaan,
koska olin istunut meikkituolissa paljon.
Käytän sudin tuuheaa päätä.
Otan siihen tummempaa sävyä.
Istuin jatkuvasti laitettavana, kun olin Spice Girlsissä.
Minuun liitettiin etenkin yksi asia. Nimittäin utuinen silmämeikki.
Halusin siis näyttää, että muutkin voivat tehdä juuri saman.
Käytän ainoastaan yhtä tuotetta utuisen silmämeikin luomiseen.
Ja se tuote on…
Luotin omaan vaistooni.
Päätin näyttää, kuka oikeasti olen.
Pyydän anteeksi sitä, että kuvaustapa ei ole ihanteellinen.
En ole tässä hyvä.
Muistan odottaneeni reaktiota.
Hyvänen aika.
Se oli uskomatonta.
Meikkimallisto oli menestys. Olin vihdoin luonut jotain toimivaa.
Oli hauska tavata. Sinulla on upea tukka.
Aloin vihdoin uskoa itseeni.
Tiesin silti, että minun piti jatkaa.
Kiitos paljon.
Muotiyritys oli edelleen vaikeuksissa.
KAKSI TUNTIA NÄYTÖKSEEN
Olen neuvoton. Malleja meikataan ja kammataan ehkä jopa neljä tuntia.
Heillä on korkokengät. Heidän vaatteensa eivät saa kastua.
Meidän pitää tuoda heidät talosta jonkinlaiseen sateensuojaan.
Yrittäjä antaa kaikkensa, olipa ala sitten ihan mikä tahansa.
Yritys kuvastaa yrittäjän persoonaa.
Menestys vaatii tietenkin sinnikkyyttä.
Aina pitää jaksaa tehdä enemmän.
Jos yrittäjällä ei ole sinnikkyyttä jatkaa tekemistä pysähtymättä lainkaan,
ainoa lopputulos on tappio.
Olen tehnyt kovasti töitä ansaitakseni paikkani tällä alalla.
En halua menettää kaikkea rakentamaani.
Helvetti sentään. Näytös pidetään. Kävi miten kävi.
Aloitetaan harjoitukset. Catwalk pitää nyt tyhjentää.
Laitetaan kengät jalkaan ja talutetaan malleja portaissa.
Tehdään niin.
Joku pitää teitä kädestä kiinni, jotta ette liukastu portaissa.
Harjoitukset täytyy kuitenkin pitää. Muuten ajoitus ei osu kohdalleen.
Kaikki ei välttämättä mene nappiin.
Se tietenkin huolestuttaa, koska haluaisin hallita aivan kaikkea.
Yritän kuitenkin peittää sen, jotta koko korttitalo ei kaatuisi.
Mallistot ja näytökset vaativat valtavan työmäärän.
SUUNNITTELIJA JA ELOKUVANTEKIJÄ
Kuusi kuukautta inspiraatiotauluja, sovituksia ja kankaiden valintaa.
Ihmiset kyllä huomaavat, mitä suunnittelija ajattelee vaatteesta.
Niistä näkyy rakkaus ja innostus.
Niistä näkyy myös sieluttomuus, jos suunnittelun on hoitanut jälleenmyyjä.
Olen nähnyt kehityskaaren brändin alusta saakka.
NÄYTTELIJÄ JA OHJAAJA
Ensimmäinen näytös oli New Yorkissa.
Ja nyt ollaan tässä pisteessä. Tämä on isoin siirto tähän mennessä.
Luovan ihmisen matkaan kuuluu se, että päätökset muovaavat omaa itseä.
SUUNNITTELIJA JA MENTORI
Olen auttanut Victoriaa viisi vuotta.
Keskeisin osa työtäni oli se, että autoin häntä ponnistamaan juuriltaan.
Hän halusi muotisuunnittelijaksi,
joten hänen piti olla oma itsensä joka ikisessä käänteessä.
Halusin hänen tekevän niin,
koska unelmien toteuttaminen on myös itsensä löytämistä.
PUOLI TUNTIA NÄYTÖKSEEN
Sitten catwalk.
Sataako yhä? -Ei enää.
Laitetaanko mallit jonoon? -Tehdään niin.
Ulkona on kylmä. Näytöksen pitää alkaa.
Oletko varmasti ihan kunnossa? Onko sinulla vain kylmä?
Ei hätää.
Ota takkini.
Olet kuin maratonin juossut. -En tiedä, miksi tärisen.
Laitetaan sinut uuniin.
Viedään teidät istumaan jonnekin ennen näytöksen alkua.
Catwalkin vieressä on toinen linna. -Onko sinulla monta linnaa, David?
Vietkö vain Annan? Nähdään pian. -Selvä.
Jestas.
Täällä ei näytä valmiilta.
Olemme kiertäneet näytöksiä kuukauden.
VOGUEN PÄÄTOIMITUSJOHTAJA
Paikan päällä oli kylmää ja märkää.
Tehtävää oli selvästi vielä paljon.
Onko sadetta luvattu enempää?
Victorialla oli vastassa yleisö, joka ei ollut täysin hänen puolellaan.
Yritämme saada yleisön istumaan.
Tuonne noin.
Voisitteko mennä jonoon? Menkää paikoillenne. Kiitos.
Onko Jasmine valmis? -Hän ohjaa ihmisiä istumaan.
Missä paikkani mahtaa olla? -Hetkinen.
Tarvitsen Lucien Pagèsin edustajan.
Tiedän vain summittaisen numeron.
Olette toisella puolella. Oikaistaan.
Miten sujuu? -Jasmine sanoi, ettei kukaan vielä istu.
Odotammeko? Puhu Victorialle. -Kaikki eivät ole paikoillaan.
Jasmine pyytää odottamaan, koska yleisö ei ole paikoillaan.
Ovatko ihmiset myöhässä? -Tärkeät ihmiset.
Selvä. Kiitos.
Aika alkaa loppua. -Tehdään jono. Nyt huolestuttaa.
Se on oikea päätös. Aloitetaan.
Pahoittelut sateesta ja kylmyydestä.
Näytätte kuitenkin upeilta.
Täällä on tehty valtavasti töitä. Se näkyy yllänne olevissa vaatteissa.
Kaikki riippuu nyt teistä. Olette kaikki meille tärkeitä.
Kiitos todella paljon. Onnea matkaan.
Menoksi!
Onnea matkaan.
Olet rakas.
Onnea.
Näytös on todella tärkeä.
Ei vain minulle vaan koko tiimille. Kaikille, jotka ovat uskoneet minuun.
Haluan vakuuttaa liikekumppanini.
Haluan lasteni olevan minusta ylpeitä. Ennen kaikkea toivon sitä Davidilta.
Minulla ei olisi enää yritystä, jos hän ei olisi uskonut minuun.
Mallit odottavat vuoroaan ja valmistautuvat kohtaamaan yleisön.
Tiedostan siinä hetkessä kaiken paremmin kuin kukaan muu.
Laukkua ei pitänyt olla. -Mitä?
Tarkoitan Apollinen asua. -Helvetti. Anteeksi.
Laukku olisi pitänyt ottaa pois. Apollinella ei kuulunut olla sitä.
Ei se mitään.
Upeaa.
Uskomatonta.
Olen aina sanonut Victorialle, että hänen pitää kuunnella vain itseään.
Minusta juuri se on tärkein seikka, joka on vaikuttanut hänen menestykseensä.
Tunsin illan aikana vahvasti sen, että hän menee kohti unelmiaan.
Minusta oli ilmiselvää, että hän sai näytökseltä haluamansa.
Uskomatonta. Aivan toisella tasolla.
Upeaa. -Kiitos paljon.
Hän ei milloinkaan luovuttanut. Nyt työ kantaa vihdoin hedelmää.
Nostimme yrityksen pohjamudista. Se on kuitenkin vasta alkua.
Meillä on vielä valtavasti tehtävää.
Uskomatonta. Hyvää työtä.
Olin vasta aloittelemassa yritystäni, kun odotin Cruzia.
Minulla on kestänyt lähes 20 vuotta päästä tähän pisteeseen.
Nyt voin todella kääriä hihat.
Ovatpa kukkivat puut kauniita.
Oletko koskaan kuunnellut puita? Kokeile, kun pääsemme niiden luo.
Puitako? -Niin. Kuuntele niitä.
Olet tehnyt paikasta upean.
Rakensin sen teitä varten.
Oikeasti.
Tiedän.
Uskomatonta.
Ovatko pojat tuolla? -Etkö kuule, kun he potkivat palloa?
Anteeksi. Hetkinen vain. -Luulin, että pallo osuu minuun.
Eipä kestä.
Jotkut suhtautuvat palloon aivan toisin. Minun vaistoni sanoo muuta.
Minä potkaisen sitä. -Olen toista maata.
Sen joko nostaa tai väistää.
Elämässäsi on kääntynyt uusi sivu.
Etkö ole tarpeeksi itsevarma voidaksesi hengähtää hieman?
Olet todella päämäärätietoinen, intohimoinen ja omistautunut.
Hyvällä vai huonolla tavalla? -Voi luoja. Ihanalla tavalla.
Ihan oikeasti. Se saa melkein tunteet pintaan.
Yrität aina todistella muille jotain.
Mikä estää sinua myöntämästä, että olet saavuttanut jo riittävästi?
Olen viettänyt elämästäni vuosia taistellen ja rakentaen jotain omaa.
Minulla on nyt mahdollisuus, josta en halua päästää irti.
Kenet yrität vakuuttaa?
Ehkä kaikkein eniten sinut.
Tietenkin minusta tuntuu pahalta,
koska jouduit auttamaan minua paljon.
Minua ei tarvitse vakuuttaa. -Ei niin, mutta haluan tehdä sen itse.
Ihan oikeasti.
Tajusin jotain, kun näin sinut ja lapset kulisseissa näytöksen jälkeen.
Kerta ei ollut ensimmäinen, mutta ymmärsin todella,
kuinka ylpeä olit minusta sillä hetkellä.
Ymmärrätkö?
Olisimme ylpeitä sinusta, vaikka tekisit juustovoileivän.
Totta puhuen en varmaankaan osaisi tehdä kovin hyvää juustovoileipää.
Et niin.
Sillä ei ole väliä.
Tiedän, mutta kaikesta huolimatta haluan tehdä vielä todella paljon.
Yrität vakuuttaa itsesi etkä minua.
Ehkä. -Olen itsepäinen.
Haluat aina todistaa kaikille, että he ovat sinun suhteesi väärässä.
Menestyksestä on silti sanottava se, että se tuntuu oikeasti hyvältä.
En häpeile lainkaan sitä, että olen äärimmäisen kunnianhimoinen.
Haluan tehdä vielä todella paljon.
Olemme molemmat viisikymppisiä. Minä täytän pyöreitä, ja sinä olet 51.
Voi luoja.
Oletko… -Olemme yhteensä 101.
Emme näytä hassummilta. -Mutta…
Mitä seuraavaksi? -Hyvä kysymys.
Vielä yksi lapsi.
Lapsiko? Voi luoja. Ei tule kuuloonkaan.
Haluamme tehdä vielä paljon.
Et siis aio vielä lopettaa. -En todellakaan.
Hyvää iltaa kaikille.
Minulla on kunnia olla täällä jakamassa Vuoden yrittäjä -palkinto.
Pitääkö minun niiata alussa? -Onko kuningas paikalla?
Hei, poika. -Miten meni?
Ajattelin kiittää ihanaa miestäni Davidia.
Lisäksi kiitän kaunista perhettämme, josta olen ikuisesti kiitollinen.
Enkö saa muuta? -Siinä kaikki.
Inspiroivalle naiselle, joka on kaikkeni.
Hän on mahtava äitini, Victoria Beckham. -Ihanasti sanottu.
Itketkö? -En.
Itketpäs. -Enkä.
Eikä! Tai kyllä!
Tuskin alla on yhtään mitään. -Miksi sitten kaivelet?
Tarkistin vain. Kaikki kunnossa.
Väärä hälytys. -Tuntuipa ikävältä.
Ihan oikeasti. -Älä nyt viitsi.
Olen ylpeä sinusta. Tiedän, etten saa suukkoa.
Et niin. Olen ollut meikattavana ja kampaajalla kaksi tuntia.
En halua itseruskettavaa takkiini. -Ei se mitään.
Tulisitko tänne, Harper?
Miksi nimi on Harper's Bazaar?
Se on lehden nimi. -Luulin sen johtuvan minusta.
Nyt jaetaan Vuoden yrittäjä -palkinto.
Sen tulee jakamaan Harper Beckham.
Voinko mennä?
Kylläpä jännittää.
Minulla on kunnia saada jakaa Vuoden yrittäjä -palkinto.
Keskellä kouluviikkoa. Toivottavasti saan skipata läksyt.
Minulla on kunnia jakaa palkinto inspiroivalle naiselle,
joka on kaikkeni. Hän on mahtava äitini, Victoria Beckham.
Tekstitys: Milka-Maria Mauranen